ddrg/super_eurlex huggingface dataset:
SL Uradni list Evropske unije L 48/21

IZVEDBENI SKLEP KOMISIJE

z dne 19. februarja 2013

o odobritvi odstopanj nekaterim državam članicam glede sporočanja statističnih podatkov v skladu z Uredbo (ES) št. 1338/2008 Evropskega parlamenta in Sveta o statističnih podatkih Skupnosti v zvezi z javnim zdravjem ter zdravjem in varnostjo pri delu glede statističnih podatkov, ki temeljijo na Evropski anketi o zdravju in zdravstvenem varstvu (EHIS)

(notificirano pod dokumentarno številko C(2013) 784)

(Besedilo v angleškem, francoskem, nemškem, nizozemskem in švedskem jeziku je edino verodostojno)

(Besedilo velja za EGP)

(2013/97/EU)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (ES) št. 1338/2008 Evropskega parlamenta in Sveta z dne 16. decembra 2008 o statističnih podatkih Skupnosti v zvezi z javnim zdravjem ter zdravjem in varnostjo pri delu (1) ter zlasti člena 9(2) Uredbe,

ob upoštevanju zahtev Kraljevine Belgije, Francoske republike, Kraljevine Nizozemske, Kraljevine Švedske in Združenega kraljestva Velika Britanija in Severna Irska,

ob upoštevanju naslednjega:

(1) V skladu s členom 9(2) Uredbe (ES) št. 1338/2008 lahko Komisija državam članicam iz objektivnih razlogov odobri odstopanja in prehodna obdobja.

(2) Iz informacij, predloženih Komisiji, je razvidno, da države članice zahtevajo odstopanja zaradi potrebe po obsežnejših prilagoditvah nacionalnih upravnih in statističnih sistemov, da se v celoti zagotovi skladnost z Uredbo (ES) št. 1338/2008.

(3) Takšna odstopanja bi bilo treba odobriti Belgiji, Franciji, Nizozemski, Švedski in Združenemu kraljestvu na zahtevo teh držav.

(4) Ukrepi, predvideni s tem sklepom, so v skladu z mnenjem Odbora za evropski statistični sistem –

SPREJELA NASLEDNJI SKLEP:

Člen 1

Odstopanja iz Priloge se odobrijo v njej navedenim državam članicam.

Člen 2

Ta sklep je naslovljen na Kraljevino Belgijo, Francosko republiko, Kraljevino Nizozemsko, Kraljevino Švedsko ter Združeno kraljestvo Velika Britanija in Severna Irska.

V Bruslju, 19. februarja 2013 Za Komisijo Algirdas ŠEMETA Član Komisije

(1) UL L 354, 31.12.2008, str. 70.
(3)

Prvotni seznam in prvi posodobljeni seznam območij v stepski biogeografski regiji, ki so v skladu z Direktivo 92/43/EGS pomembna za Skupnost, je Komisija sprejela z Odločbo 2008/966/ES (2) in Izvedbenim sklepom 2013/28/EU (3). Na podlagi člena 4(4) in člena 6(1) Direktive 92/43/EGS zadevna država članica čim prej in najpozneje v šestih letih s seznama območij, pomembnih za Skupnost, v stepski biogeografski regiji določi območja za posebna ohranitvena območja ter opredeli prednostne naloge za ohranjanje teh območij in potrebne ohranitvene ukrepe.
(3)

Odločba Sveta 2002/546/ES se je prvotno uporabljala do 31. decembra 2011. Konec leta 2011 je bila s Sklepom Sveta 895/2011/EU (3) spremenjena Odločba 2002/546/ES in obdobje njene uporabe podaljšano do 31. decembra 2013, na podlagi potrdila Komisije, da še vedno obstaja poseben strukturni socialni in ekonomski položaj na Kanarskih otokih, povečan s posebnimi omejitvami iz člena 349 PDEU, ki so upravičile odobritev celotnih oprostitev in delnih znižanj davka AIEM za seznam izdelkov, proizvedenih v tej najbolj oddaljeni regiji.
(8)

Analiza stroškov in koristi, ki je bila izvedena v skladu s členom 3(1) Uredbe (ES) št. 58/2003, je pokazala, da bi morala Komisija Agenciji zaupati izvajanje posebnega cilja, da „z dejavnostmi Evropskega raziskovalnega sveta krepi pionirske raziskave“, iz dela I „Odlična znanost“ posebnega programa za izvajanje programa Obzorje 2020. Agencija ima kakovostno upravljanje programa in izvajanje storitev, prepoznavnost in obstoječe komunikacijske kanale, ki so se izkazali kot učinkoviti. Posebni cilj, da „z dejavnostmi Evropskega raziskovalnega sveta krepi pionirske raziskave“, je v skladu s sedanjimi cilji in nalogami Agencije. Z uporabo pridobljenih izkušenj in strokovnega znanja Agencije bi dosegli večjo učinkovitost. Poleg tega Komisija tega programa ni nikoli upravljala notranje, zato bi prišlo do prekinitve izvajanja dejavnosti in pomanjkanja znanja in izkušenj. S prenosom nalog na Agencijo je mogoče pričakovati tudi prihranek v višini 79 milijonov EUR v obdobju 2014–2024 v primerjavi s scenarijem internega upravljanja, pri katerem bi program upravljala Komisija.
(1)

Svet je s sklepi z dne 22. novembra 2010 (2), 7. marca 2011 (3), 12. julija 2011 (4), 20. septembra 2011 (5) in 29. oktobra 2012 (6) imenoval člane in nadomestne člane upravnega odbora Evropske fundacije za izboljšanje življenjskih in delovnih razmer za obdobje od 1. decembra 2010 do 30. novembra 2013.
(1)

Danska in Švedska sta v dopisih, ki ju je generalni sekretariat Komisije evidentiral 3. in 4. aprila 2013, zahtevali dovoljenje za podaljšanje uporabe posebnega ukrepa z odstopanjem od členov 168, 169, 170 in 171 Direktive 2006/112/ES, ki zahtevajo, da davčni zavezanci uveljavljajo svojo pravico do odbitka ali vračila davka na dodano vrednost (DDV) v državi članici, kjer je bil plačan.
(3)

Za pripravo na uporabo najnovejših razpoložljivih tehnologij in frekvenc za opravljanje storitev MCA je Komisija na podlagi člena 4(2) Odločbe št. 676/2002/EC 5. oktobra 2011 pooblastila Evropsko konferenco poštnih in telekomunikacijskih uprav (v nadaljnjem besedilu: CEPT), da oceni tehnično združljivost med delovanjem zračnih sistemov UMTS in drugih možnih zračnih tehnologij, kot sta tehnologiji LTE ali WiMAX, v frekvenčnih pasovih, kot sta pasova 2 GHz in 2,6 GHz, in radijskih storitev, na katere to lahko vpliva.
(4)

Izvedbeni sklep Komisije 2011/874/EU z dne 15. decembra 2011 o določitvi seznama tretjih držav in ozemelj, ki imajo dovoljenje za uvoz psov, mačk in belih dihurjev in za netrgovske premike več kot petih psov, mačk in belih dihurjev v Unijo, ter o vzorcih spričeval za uvoz in netrgovske premike navedenih živali v Unijo (3) določa vzorec veterinarskega spričevala za uvoz psov, mačk in belih dihurjev v Unijo, prav tako pa določa, da morajo biti ozemlja ali tretje države, iz katerih prihajajo, ter vsa ozemlja ali tretje države, preko katerih poteka tranzit, bodisi na seznamu v oddelku 2 dela B ali v delu C Priloge II k Uredbi (ES) št. 998/2003 Evropskega parlamenta in Sveta z dne 26. maja 2003 o zahtevah v zvezi z zdravstvenim varstvom živali, ki se uporabljajo za netrgovske premike hišnih živali in o spremembi Direktive Sveta 92/65/EGS (4), bodisi na seznamu v delu 1 Priloge II k Uredbi Komisije (EU) št. 206/2010 z dne 12. marca 2010 o seznamih tretjih držav, njihovih ozemelj ali delov, iz katerih se odobri vnos nekaterih živali in svežega mesa v Evropsko unijo, ter o zahtevah za izdajo veterinarskih spričeval (5).
(2)

Zaradi drugega izbruha bolezni v občini Mordano v pokrajini Bologna v deželi Emilija - Romanja je Komisija sprejela Izvedbeni sklep 2013/443/EU (4), ki je spremenil meje okuženih in ogroženih območij ter določil druga območja z omejitvami. Ta območja so bila opredeljena v delih A, B in C Priloge k navedenemu izvedbenemu sklepu. Zaradi nadaljnjih izbruhov bolezni je treba spremeniti območja z omejitvami, kot so opredeljena v delih A, B in C Priloge k Izvedbenemu sklepu 2013/443/EU.
(5)

Vzorce veterinarskih spričeval za trgovino znotraj Unije s pošiljkami semena, jajčnih celic in zarodkov ovc in koz, ki so določeni v prilogah III in IV k Sklepu 2010/470/EU, in vzorce veterinarskih spričeval za uvoz v Unijo pošiljk semena, jajčnih celic in zarodkov ovc in koz, ki so določeni v prilogah II in IV k Sklepu 2010/472/EU, bi bilo zato treba spremeniti, da odražajo zahteve iz Uredbe (ES) št. 999/2001, kakor je bila spremenjena z Uredbo (EU) št. 630/2013.
(1)

Odločba Komisije 93/195/EGS z dne 2. februarja 1993 o pogojih v zvezi z zdravstvenim varstvom živali in izdajanju veterinarskih spričeval za ponovni vstop registriranih konjev za dirke, tekmovanja in kulturne prireditve po začasnem izvozu (2) določa več vzorcev veterinarskih spričeval za ponovni vstop registriranih konjev v Unijo, ki so bili začasno izvoženi v tretje države za sodelovanje na dirkah, tekmovanjih in kulturnih prireditvah.
2.

Naprava Optiscan-TP je opremljena z digitalno elektronsko napravo za snemanje in obdelavo slik, s katero je mogoče narediti osvetljeno sliko dveh merilnih točk na trupu. Slike so osnova za izračun debeline slanine in mišic v skladu z metodo dveh točk ‚Zwei-Punkte Messverfahren (ZP)‘. Naprava Optiscan-TP sama preračuna rezultate meritev v ocenjeno vsebnost pustega mesa. Slike se shranijo in se lahko pozneje preverijo. Vgrajeni vmesnik Bluetooth® omogoča enostaven prenos podatkov.
1.

člen 1 se nadomesti z naslednjim: „Člen 1 Posebni predstavnik Evropske unije Mandat ge. Rosalind MARSDEN kot PPEU za Sudan in Južni Sudan se podaljša do 31. oktobra 2013. Mandat PPEU lahko predčasno preneha, če tako odloči Svet na predlog visokega predstavnika Unije za zunanje zadeve in varnostno politiko (VP).“;
(3)

Glede na pristop Hrvaške k Evropski uniji in glede na to, da se bo njena nacionalna centralna banka, Hrvatska narodna banka, 1. julija 2013 vključila v ESCB, Sklep ECB/2013/17 z dne 21. junija 2013 o odstotnih deležih nacionalnih centralnih bank v ključu za vpis kapitala Evropske centralne banke (2) določa ključ za vpis kapitala ECB (v nadaljnjem besedilu: kapitalski ključ) v skladu s členom 29.1 Statuta ESCB in z učinkom od 1. julija 2013 uvaja nove ponderje, ki so določeni za vsako centralno banko Unije v kapitalskem ključu (v nadaljnjem besedilu: ponderji v kapitalskem ključu).
(2)

Osemnajst držav članic (Bolgarija, Danska, Estonija, Irska, Grčija, Italija, Ciper, Latvija, Litva, Luksemburg, Malta, Nizozemska, Avstrija, Poljska, Romunija, Slovaška, Finska in Združeno kraljestvo) bi moralo predlagati člane in namestnike članov za obdobje od 1. junija 2013 do 31. maja 2016.
SL Uradni list Evropske unije C 138/13

SKLEP SVETA

z dne 13. maja 2013

o imenovanju člana upravnega odbora Evropske agencije za kemikalije

2013/C 138/04

SVET EVROPSKE UNIJE JE –

ob upoštevanju Pogodbe o delovanju Evropske unije,

ob upoštevanju Uredbe (ES) št. 1907/2006 Evropskega parlamenta in Sveta z dne 18. decembra 2006 o registraciji, evalvaciji, avtorizaciji in omejevanju kemikalij (REACH) ter o ustanovitvi Evropske agencije za kemikalije (1) in zlasti člena 79 Uredbe,

ob upoštevanju naslednjega:

(1) Člen 79 Uredbe (ES) št. 1907/2006 določa, da Svet za člane upravnega odbora Evropske agencije za kemikalije (v nadaljnjem besedilu: upravni odbor) imenuje po enega predstavnika iz vsake države članice.

(2) Svet je s Sklepom z dne 17. maja 2011 (2) imenoval 15 članov upravnega odbora, vključno s članom iz Danske.

(3) Danska vlada je Svet obvestila, da namerava danskega predstavnika v upravnem odboru zamenjati, in podala predlog za novega predstavnika, ki bi ga bilo treba imenovati za obdobje do 31. maja 2015 –

SPREJEL NASLEDNJI SKLEP:

Člen 1

G. Peter ØSTERGÅRD HAVE, danski državljan, rojen 13. decembra 1976, se imenuje za člana upravnega odbora Evropske agencije za kemikalije, namesto g. Eskila Tofta THUESENA, in sicer za obdobje od 13. maja 2013 do 31. maja 2015.

Člen 2

Ta sklep začne veljati na dan sprejetja.

V Bruslju, 13. maja 2013 Za Svet Predsednik S. COVENEY

(1) UL L 396, 30.12.2006, str. 1.

(2) UL C 151, 21.5.2011, str. 1.
(1)

Svet je z Uredbo (ES) št. 192/2007 (2) uvedel dokončno protidampinško dajatev na uvoz nekaterih vrst polietilen tereftalata (PET) s poreklom iz Indije, Indonezije, Malezije, Republike Koreje, Tajske in Tajvana na podlagi pregleda zaradi izteka ukrepov in delnega vmesnega pregleda. Ukrepi so bili prvotno uvedeni avgusta 2000 (3). Ti ukrepi so trenutno ponovno predmet pregleda zaradi izteka ukrepov (4).
SL Uradni list Evropske unije C 60/8

SKLEP KOMISIJE

z dne 28. februarja 2013

o imenovanju članov in namestnikov članov Odbora za ocenjevanje tveganja na področju farmakovigilance, ki bodo predstavljali zdravstvene delavce in organizacije bolnikov

(Besedilo velja za EGP)

2013/C 60/03

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (ES) št. 726/2004 Evropskega parlamenta in Sveta z dne 31. marca 2004 o postopkih Skupnosti za pridobitev dovoljenja za promet in nadzor zdravil za humano in veterinarsko uporabo ter o ustanovitvi Evropske agencije za zdravila (1), zlasti člena 61a(1) Uredbe,

ob upoštevanju naslednjega:

(1) Člen 61a(1) Uredbe (ES) št. 726/2004 določa, da Komisija imenuje predstavnike zdravstvenih delavcev in organizacij bolnikov v Odbor za ocenjevanje tveganja na področju farmakovigilance.

(2) Komisija je v skladu s členom 61a(1) Uredbe (ES) št. 726/2004 izvedla javni razpis. O izidih ocen prejetih vlog v okviru tega javnega razpisa se je posvetovala z Evropskim parlamentom.

(3) Člane in namestnike članov Odbora se imenuje za obdobje treh let z začetkom 1. marca 2013, ki se lahko enkrat obnovi –

SPREJELA NASLEDNJI SKLEP:

Edini člen

1. Naslednji član in namestnica člana Odbora za ocenjevanje tveganja na področju farmakovigilance, ki bosta predstavljala zdravstvene delavce, se imenujeta za obdobje treh let, ki se začne 1. marca 2013:

— član: Filip Babylon;

— namestnica člana: Kirsten Myhr.

2. Naslednji član in namestnik člana Odbora za ocenjevanje tveganja na področju farmakovigilance, ki bosta predstavljala organizacije bolnikov, se imenujeta za obdobje treh let, ki se začne 1. marca 2013:

— član: Albert van der Zeijden;

— namestnik člana: Marco Greco.

V Bruslju, 28. februarja 2013 Za Komisijo V imenu predsednika Tonio BORG Član Komisije

(1) UL L 136, 30.4.2004, str. 1.
(1)

v člen 6 se vstavi naslednji odstavek: "5b. Pristojni organi držav članic lahko pri osebah in subjektih, uvrščenih na seznam iz Priloge IV, in z odstopanjem od odstavka 1(b) dovolijo sprostitev določenih zamrznjenih sredstev ali gospodarskih virov, če so izpolnjeni naslednji pogoji: (a) sredstva ali gospodarski viri so predmet arbitražne odločbe, izdane pred datumom uvrstitve fizične ali pravne osebe, subjekta ali organa iz odstavka 1(b) na seznam iz Priloge IV, ali sodne ali upravne odločbe, izdane v Uniji, ali sodne odločbe, izvršljive v zadevni državi članici, pred navedenim datumom ali po njem; (b) sredstva ali gospodarski viri se bodo uporabljali izključno za poravnavo terjatev, ki so zavarovane s takšno odločbo ali v takšni odločbi priznane kot veljavne, v mejah, določenih z veljavno zakonodajo in predpisi, ki urejajo pravice oseb s takimi terjatvami; (c) odločba ni v korist fizični ali pravni osebi, subjektu ali organu, navedenem v prilogah II in IV, ter (d) priznanje odločbe ni v nasprotju z javnim redom zadevne države članice. Država članica obvesti druge države članice in Komisijo o vseh dovoljenjih, izdanih na podlagi tega odstavka.";
(3)

Prvotni seznam območij v črnomorski biogeografski regiji, ki so v skladu z Direktivo 92/43/EGS pomembna za Skupnost, je Komisija sprejela z Odločbo 2009/92/ES (2). Na podlagi člena 4(4) in člena 6(1) Direktive 92/43/EGS zadevna država članica čim prej in najpozneje v šestih letih s seznama območij, pomembnih za Skupnost, v črnomorski biogeografski regiji določi območja za posebna ohranitvena območja ter opredeli prednostne naloge za ohranjanje teh območij in potrebne ohranitvene ukrepe.
(6)

To, da Unija podpiše Protokol v zvezi z obveznostmi, ki zadevajo območje svobode, varnosti in pravice, ne vpliva na celovito in podrobno izjavo o pristojnostih, ki bo sprejeta ob sklenitvi Protokola. Unija ne bo izvajala deljene pristojnosti. Države članice ohranijo sposobnost za izvajanje pristojnosti na področjih, ki jih ureja Protokol in ne vplivajo na skupna pravila ali ne spreminjajo njihovega področja uporabe.“
SL Uradni list Evropske unije L 4/14

SKLEP EVROPSKEGA PARLAMENTA IN SVETA

z dne 13. decembra 2011

o uporabi Solidarnostnega sklada Evropske unije v skladu s točko 26 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju

(2012/6/EU)

EVROPSKI PARLAMENT IN SVET EVROPSKE UNIJE STA –

ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (1) in zlasti točke 26 Sporazuma,

ob upoštevanju Uredbe Sveta (ES) št. 2012/2002 z dne 11. novembra 2002 o ustanovitvi Solidarnostnega sklada Evropske unije (2),

ob upoštevanju predloga Evropske Komisije,

ob upoštevanju naslednjega:

(1) Evropska unija je ustanovila Solidarnostni sklad Evropske unije („Sklad“), da bi pokazala svojo solidarnost s prebivalstvom območij, ki so jih prizadele nesreče.

(2) Medinstitucionalni sporazum z dne 17. maja 2006 dopušča uporabo Sklada do letne zgornje meje v višini 1 milijarde EUR.

(3) Uredba (ES) št. 2012/2002 vsebuje določbe, v skladu s katerimi se lahko Sklad uporabi.

(4) Španija je predložila vlogo za uporabo Sklada v zvezi s posledicami potresa, Italija pa je predložila vlogo za uporabo Sklada v zvezi s posledicami poplav –

SPREJELA NASLEDNJI SKLEP:

Člen 1

V splošnem proračunu Evropske unije za proračunsko leto 2011 se uporabijo sredstva Solidarnostnega sklada Evropske unije v znesku 37 979 875 EUR v odobritvah za prevzem obveznosti in odobritvah plačil.

Člen 2

Ta sklep se objavi v Uradnem listu Evropske unije.

V Strasbourgu, 13. decembra 2011 Za Evropski parlament Predsednik J. BUZEK Za Svet Predsednik M. SZPUNAR

(1) UL C 139, 14.6.2006, str. 1.

(2) UL L 311, 14.11.2002, str. 3.
(2)

Področje uporabe ESPG je bilo za vloge, vložene med 1. majem 2009 in 30. decembrom 2011, razširjeno, da bi vključili pomoč za delavce, ki so bili odpuščeni neposredno zaradi svetovne finančne in gospodarske krize.
(6)

Z dopisi z dne 21. novembra 2010, 18. aprila 2011 in 12. marca 2012 je Hašemitska kraljevina Jordanija Komisijo obvestila o ukrepih, ki jih je sprejela za odpravo navedenih pomanjkljivosti. Zlasti so jordanski organi navedli, da so nacionalne določbe o zahtevah glede spričeval uskladili s Konvencijo. Prav tako so predložili dokaze, da uprava sistem standardov kakovosti celovito izvaja, in dokaze o novih postopkih za odobritev izobraževanj. Poleg tega so bili Komisiji poslani tudi dokazi, da so bile pridobljene in vzpostavljene manjkajoče infrastrukture za usposabljanje.
(1)

V skladu s členom 10(1) Sklepa 2010/576/SZVP je Politični in varnostni odbor (PVO) pooblaščen, da v skladu s tretjim odstavkom člena 38 Pogodbe sprejema ustrezne odločitve v zvezi s političnim nadzorom in strateškim vodenjem misije EUPOL RD Congo. Zlasti je pooblaščen, da na predlog visokega predstavnika Unije za zunanje zadeve in varnostno politiko (visoki predstavnik) imenuje vodjo misije.
(45)

Glede vprašanja, ali so razmere na Švedskem v primerjavi z ostalimi deli Evrope drugačne, se je ZOZOT strinjal, da je pH tal na Švedskem v povprečju nižji kot v drugih delih Evrope. Ker pa se odstranjevanje kadmija iz tal z izpiranjem z nižjo vrednostjo pH tudi povečuje, je neto kopičenje kadmija v tleh na Švedskem nižje kot v večjem delu Evrope pri primerljivi koncentraciji kadmija in stopnji uporabe gnojil. ZOZOT ugotavlja, da švedsko poročilo (povzetek Priloge IV) podpira ugotovitve tega odbora, saj je v njem navedeno: „Težko je bilo nedvoumno pokazati, ali na Švedskem obstajajo specifične razmere, zaradi katerih so švedska tla bolj ranljiva na vnos Cd kot tista v Srednji Evropi. Vendar je pH najpomembnejši dejavnik, ki ureja vnos kadmija iz tal v poljščine, in zdi se, da je pH švedskih tal za približno eno enoto pH nižji od splošnega povprečja za Evropo. To je verjetno povezano s pomanjkanjem apnenčaste kamninske podlage na Švedskem. Švedska pšenica vsebuje ravni kadmija, ki so primerljive s tistimi v mnogih drugih evropskih državah, kljub dejstvu, da so koncentracije kadmija relativno nizke.“ Kljub temu, da so vhodni podatki za atmosfersko depozicijo v švedskem poročilu posodobljeni, ZOZOT pojasnjuje, da so bili scenariji za izračun masne bilance že vključeni v scenarije, obravnavane v mnenju Znanstvenega odbora za strupenost, strupenost za ekosisteme in okolje iz leta 2002, ter da ni novih informacij, ki bi kazale, da ti niso več veljavni.
(6)

Nemčija je v skladu s členom 3(4) Odločbe 2009/470/ES brez odlašanja obvestila Komisijo in druge države članice o ukrepih, ki se izvajajo v skladu z zakonodajo Unije o prijavljanju in izkoreninjenju živalskih bolezni, ter o rezultatih ukrepov. Zahtevek za povračilo škode je v skladu s členom 7 Uredbe (ES) št. 349/2005 vključeval finančno poročilo, dokazilne listine, epidemiološko poročilo o vsakem kmetijskem gospodarstvu, na katerem so bile zaklane ali uničene živali, in rezultate zadevnih revizij.
(7)

Varnostni svet ZN je najprej poudaril v svoji Resoluciji (VS ZN) št. 1540 (2004), nato pa znova opozoril v Resoluciji št. VS ZN 1977 (2011), da širjenje jedrskega, kemičnega in biološkega orožja ter njegovih nosilcev ogroža mednarodni mir in varnost, države pa so se med drugim zavezale, da ne bodo z ničemer podpirale nedržavnih akterjev pri razvoju, nakupu, izdelavi, posedovanju, prevozu, prenosu in uporabi jedrskega, kemičnega ali biološkega orožja in njegovih nosilnih sistemov. Grožnja mednarodnemu miru in varnosti, ki jo predstavljajo jedrsko, kemično in biološko orožje ter njegovi nosilci, je bila potrjena tudi v Resoluciji VS ZN št. 1887 (2009) o neširjenju jedrskega orožja in jedrski razorožitvi. Poleg tega je Varnostni svet ZN v Resoluciji št. 1929 (2010), ki med drugim temelji na navedenih resolucijah Varnostnega Sveta ZN, zapisal, da Iran ne bi smel izvajati nobenih dejavnosti, povezanih z balističnimi izstrelki, ki lahko nosijo jedrsko orožje, vključno z izstreljevanjem izstrelkov z uporabo tehnologije balističnih izstrelkov, in da bi morale države članice sprejeti vse potrebne ukrepe, da preprečijo prenos tehnologije ali tehnične pomoči Iranu v zvezi s temi dejavnostmi. Ta sklep bi moral na splošno podpirati različne oblike dejavnosti za boj proti širjenju balističnih izstrelkov –
3.

za točko 1jb (Odločba Komisije 2009/442/ES) se doda: „1jc. 32009 R 0976: Uredba Komisije (ES) št. 976/2009 z dne 19. oktobra 2009 o izvajanju Direktive 2007/2/ES Evropskega parlamenta in Sveta glede omrežnih storitev (UL L 274, 20.10.2009, str. 9), kakor jo spreminja: — 32010 R 1088: Uredba Komisije (EU) št. 1088/2010 z dne 23. novembra 2010 (UL L 323, 8.12.2010, str. 1). V tem sporazumu veljajo določbe Uredbe z naslednjo prilagoditvijo: Za države Efte se v zvezi z datumi iz člena 4 razume, da vključujejo dodatno obdobje treh let. 1jd. 32010 R 0268: Uredba Komisije (EU) št. 268/2010 z dne 29. marca 2010 o izvajanju Direktive 2007/2/ES Evropskega parlamenta in Sveta glede dostopa institucij in organov Skupnosti do zbirk prostorskih podatkov in storitev v zvezi s prostorskimi podatki držav članic pod usklajenimi pogoji (UL L 83, 30.3.2010, str. 8). V tem sporazumu veljajo določbe Uredbe z naslednjo prilagoditvijo: Za države Efte se v zvezi z roki iz člena 8 razume, da vključujejo dodatno obdobje treh let. 1je. 32010 R 1089: Uredba Komisije (EU) št. 1089/2010 z dne 23. novembra 2010 o izvajanju Direktive 2007/2/ES Evropskega parlamenta in Sveta glede medopravilnosti zbirk prostorskih podatkov in storitev v zvezi s prostorskimi podatki (UL L 323, 8.12.2010, str. 11), kakor jo spreminja: — 32011 R 0102: Uredba Komisije (EU) št. 102/2011 z dne 4. februarja 2011 (UL L 31, 5.2.2011, str. 13).“.
(5)

V skladu s členom 21(2) Uredbe (ES) št. 861/2006 so bile države članice pozvane, naj predložijo programe v zvezi s financiranjem na prednostnih področjih, ki jih je Komisija opredelila v pismu z dne 14. oktobra 2011, to so sledljivost, potrjevanje in navzkrižno preverjanje podatkov, meritve moči motorja, oprema ladjevja za mali priobalni ribolov s sistemi za spremljanje plovil (VMS) ter sistemi za elektronsko zapisovanje in poročanje (ERS).